

ประกาศสภาองค์การบริหารส่วนตำบลตะโละไกรทอง

เรื่อง รับรองรายงานการประชุมสภาองค์การบริหารส่วนตำบลตะโละไกรทอง สมัยวิสามัญ สมัยที่ 4 ครั้งที่ 1 ประจำปี 2567

.......................................................................

 ตามที่สภาองค์การบริหารส่วนตำบลตะโละไกรทอง ได้ดำเนินการประชุมสภาองค์การบริหารส่วนตำบลตะโละไกรทอง สมัยวิสามัญ สมัยที่ 4 ครั้งที่ 1 ประจำปี 2567 เมื่อวันที่ 25 กันยายน 2567 โดยสภาองค์การบริหารส่วนตำบลตะโละไกรทอง ได้มีมติรับรองรายงานการประชุมดังกล่าวในคราวประชุมสภาองค์การบริหารส่วนตำบลตะโละไกรทอง สมัยวิสามัญ สมัยที่ 4 ครั้งที่ 2 เมื่อวันที่ 27 กันยายน 2567 แล้ว นั้น

 อาศัยอำนาจตามความในข้อ 33 วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม (ฉบับที่ 2 ) พ.ศ.2554 จึงขอประกาศรายงานการประชุมสภาองค์การบริหารส่วนตำบลตะโละไกรทอง สมัยวิสามัญ สมัยที่ 4 ครั้งที่ 1 ประจำปี 2567 เมื่อวันที่ 25 กันยายน 2567 เพื่อให้ประชาชนในพื้นที่และผู้ที่สนใจได้รับทราบเป็นการทั่วไป รายละเอียดปรากฏตามเอกสารที่แนบท้าย ประกาศฉบับนี้

 จึงขอประกาศให้ทราบโดยทั่วกัน

 ประกาศ ณ วันที่ 30 กันยายน พ.ศ.2567



 (นายนิมะ นาเซ)

 ประธานสภาองค์การบริหารส่วนตำบลตะโละไกรทอง

รายงานการประชุมสภาองค์การบริหารส่วนตำบลตะโละไกรทอง

สมัยวิสามัญ สมัยที่ ๔ ครั้งที่ ๑ ประจำปี 256๗

วันที่ ๒๕ กันยายน 256๗

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

 1.นายวนิชย์ ขวัญนุ้ย ตำแหน่งรองประธานสภา อบต.

 2.นายมูหะหมัดไซฟูดิน แม ตำแหน่งสมาชิกสภา อบต.

 3.นางสายฝน ทองมี ตำแหน่งสมาชิกสภา อบต.

4.นายลาเต๊ะ แคเม๊าะ ตำแหน่งสมาชิกสภา อบต.

5.นายอับดุลฮาเรส เจ๊ะแว ตำแหน่งสมาชิกสภา อบต.

6.นายมะรอสะนี ลอมา ตำแหน่งสมาชิกสภา อบต.

7.นายอุดม อินทร์แก้ว ตำแหน่งสมาชิกสภา อบต.

8.นายฟาอีส เบญญามีน ตำแหน่งเลขานุการสภา อบต.

ผู้ไม่มาประชุม

1. นายนิมะ นาเซ ตำแหน่งประธานสภา อบต.

ผู้มาร่วมประชุม

 1. นายสมาน ยูโซะ นายก อบต.

2. นายอัซมาน เจะเฮง รองนายก

3. นางสาวกุลิศรา นุ้ยแก้ว รองนายก

 ๔. นายรังสฤษฏ์ สามะ ตำแหน่งหัวหน้าสำนักปลัด

 ๕. นายก้องศักดิ์ ไชยสิทธิ์ ผอ.กองช่าง

 ๖. นางสาวฮานานี ผอ.กองคลัง

 ๗.นางสาวอัลฟา โตะละ จพง.ธุรการ

เริ่มประชุมเวลา 09.30 น.

นายฟาอีส เบญญามีน เรียนรองประธานสภา สมาชิกสภา คณะผู้บริหาร และผู้เข้าร่วมประชุมทุกท่าน

 วันนี้เป็นการประชุมสภาสมัยวิสามัญ สมัยที่ ๔ ครั้งที่ ๑ ประจำปี 256๗

 มีสมาชิกสภา อบต.มาลงนามแสดงตนจำนวน ๖ ท่าน ซึ่งถือว่าครบองค์ประชุม

 แล้ว ขอให้ท่านรองประธานสภาฯได้ทำหน้าประธานที่ประชุมเนื่องจากประธาน สภาฯมีอาการของไข้หวัดใหญ่ไม่สามารถมาปฏิบัติหน้าที่ได้จึงขอเชิญท่านรอง ประธานสภาฯดำเนินการประชุมตามระเบียบวาระที่ได้กำหนดไว้ต่อไป

 ขอเรียนเชิญครับ

-2-

**ระเบียบวาระที่ 1 เรื่องที่ประธานจะแจ้งต่อที่ประชุมทราบ**

 (**นายวนิชย์ ขวัญนุ้ย**)

 รองประธานสภาฯ

ที่ประชุม ๑. วันนี้เป็นการทำหน้าที่ครั้งแรกของผม เนื่องจากท่านประธานสภาไม่สบาย ไม่

 สามารถมาปฏิบัติหน้าที่ได้

**ระเบียบวาระที่ 2 เรื่องรับรองรายงานการประชุม**

 (**นายวนิชย์ ขวัญนุ้ย**)

 รองประธานสภาฯ

 ในวาระนี้ขอให้สมาชิกสภาฯได้ทบทวนดูรายงานการประชุมสภาองค์การบริหารส่วนตำบลโละไกรทอง สมัยสามัญ สมัยที่ ๓ ครั้งที่ ๒ เมื่อวันที่ ๒๘ สิงหาคม 256๗ ซึ่งทางเลขานุการฯได้แนบบันทึกรายงานการประชุมพร้อมหนังสือเชิญประชุมให้กับสมาชิกสภาฯแล้ว ทุกท่านคงได้อ่านและตรวจสอบสอบความถูกต้องมาก่อนแล้ว มีสมาชิกสภาฯท่านใดจะมีการแก้ไขถ้อยคำหรือข้อความตอนหนึ่งตอนใดหรือไม่

ที่ประชุม -ไม่มี-

 เมื่อทุกท่านได้อ่านบันทึกรายงานการประชุมแล้ว และไม่มีสมาชิกสภาที่จะแก้ไข ผมขอมติที่ประชุม ท่านใดเห็นควรรับรองรายงานการประชุมสภาสมัยสามัญสมัยที่ ๓ ครั้งที่ ๒ ประจำปี 256๗ เมื่อวันที่ ๒๘ สิงหาคม 256๗ โปรดยกมือขึ้น

มติที่ประชุม รับรองรายงานการประชุม ๖ เสียง

 ไม่รับรองรายงานการประชุม – เสียง

งดออกเสียง 1 คน

**ระเบียบวาระที่ 3 เรื่องเสนอเพื่อพิจารณา**

 **๓.๑ ญัตติโอนตั้งรายการใหม่**

 **๓.๑.๑ การจัดซื้อเครื่องปรับอากาศแบบติดผนัง ขนาด ๒๔,๐๐๐BTU**

 **จำนวน ๒ เครื่องๆละ ๒๔,๙๐๐ บาท(ตามบัญชีมาตรฐานครุภันฑ์)**

 (**นายวนิชย์ ขวัญนุ้ย**)

 รองประธานสภาฯ

 ขอเชิญผู้เกี่ยวข้องได้ชี้แจงเรื่องนี้ให้ที่ประชุมทราบด้วย

 (**นายรังสฤษฏ์ สามะ**)

 หน.สำนักปลัด

 เรียนท่านประธาน ท่านสมาชิกและผู้เข้าร่วมประชุมทุกท่าน ผมขอจัดซื้อเครื่องปรับ

 อากาศในห้องประชุมเสีย ๒ ตัว เพื่อทดแทนของเดิมที่มีการซ่อมบำรุงหลายครั้งแล้ว

 แต่เนื่องจากใช้งานมายาวนานเริ่มหมดสภาพ ซื้อมาตั้งแต่ปี ๒๕๕๐ รวมๆแล้วใช้งาน

 มา ๑๖ ปีแล้ว จึงขอความเห็นชอบจากสภาในการโอนตั้งรายการใหม่เป็นเงิน

 ๔๙,๕๐๐ บาท ซึ่งจะจัดซื้อตามบัญชีราคามาตรฐานครุภัณฑ์ที่กำหนดไว้

 (**นายวนิชย์ ขวัญนุ้ย**)

 รองประธานสภาฯ

 ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 ถ้าไม่มี ผมจะได้ขอมติที่ประชุมเลย ใครเห็นชอบให้จัดซื้อเครื่องปรับอากาศแบบติด

 ผนัง ขนาด ๒๔,๐๐๐BTU จำนวน ๒ เครื่องๆละ ๒๔,๙๐๐ บาท ขอให้ยกมือ

 **ที่ประชุม** เห็นชอบ ๕ เสียง

 ไม่เห็นชอบ – เสียง

 งดออกเสียง 1 คน

-3-

**3.1.2** **จัดซื้อหลังคารถบรรทุกขนาด 1 ตัน หลังคาไฟเบอร์กลาสหรือเหล็ก** จำนวน 1 หลังราคา 35,900 บาท (บัญชีราคามาตรฐานครุภัณฑ์)

 (**นายวนิชย์ ขวัญนุ้ย**)

 รองประธานสภาฯ

ขอเชิญผู้เกี่ยวข้องได้ชี้แจงเรื่องนี้ให้ที่ประชุมทราบด้วย

 (**นายรังสฤษฏ์ สามะ**)

 หน.สำนักปลัด

ปัจจุบันชาวบ้านร้องขอใช้รถกู้ชีพมากขึ้น ทำให้รถกู้ชีพของ อบต.ใช้งานถี่ๆมาก บางเคสก็ไม่ได้ฉุกเฉินแต่ต้องไปตามหมอนัด ชาวบ้านส่วนใหญ่ที่ร้องขอมีฐานะยากจน จึงเห็นควรที่จะจัดรถสำรองไว้บริการประชาชนที่มีความเดือดร้อนขาดยานพาหนะรับส่ง ด้วยการปรับปรุงรถกู้ชีพคันเก่าที่ไม่ค่อยได้ใช้งานมาใส่โครงหลังคาไฟเบอร์ สำหรับรถกู้ชีพนั้นจะได้จัดเตรียมไว้สำหรับให้บริการเคสฉุกเฉินจริงๆเท่านั้น จึงได้ของบประมาณส่วนหนึ่งเสนอสภาฯได้พิจารณาเห็นชอบต่อไป

 (**นายวนิชย์ ขวัญนุ้ย**)

 รองประธานสภาฯ

 ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 ถ้าไม่มี ผมจะได้ขอมติที่ประชุมเลย ใครเห็นชอบจัดซื้อหลังคารถบรรทุกขนาด 1 ตัน หลังคาไฟเบอร์กลาสหรือเหล็ก จำนวน 1 หลัง ราคา 35,900 บาท ขอให้ยกมือ

 **ที่ประชุม** เห็นชอบ ๕ เสียง

 ไม่เห็นชอบ – เสียง

 งดออกเสียง 1 คน

 **3.1.3 จัดซื้อเครื่องสูบน้ำขนาด 2 แรง 2 นิ้ว**

จำนวน 1 เครื่องๆละ 6,000 บาท

 (**นายวนิชย์ ขวัญนุ้ย**)

 รองประธานสภาฯ

ขอเชิญผู้เกี่ยวข้องได้ชี้แจงเรื่องนี้ให้ที่ประชุมทราบด้วย

 (**นายรังสฤษฏ์ สามะ**)

 หน.สำนักปลัด

 เครื่องสูบน้ำระบบประปาของ อบต.ชำรุดเสียหาย อันเนื่องมาจากน้ำท่วมที่ผ่านมา

 เห็นควรจัดซื้อใหม่ทดแทนของเดิม สำหรับประปาของเรานั้นเป็นประปาที่กรอง ๒

 ชั้น สำหรับอุปโภคและบริโภค ในส่วนของบริโภคนั้นเรากรองเป็นน้ำดื่มสะอาด มี

 ประชนนำภาชนะบรรจุมารับน้ำเพื่อใช้ดื่มที่บ้านด้วย

 (**นายวนิชย์ ขวัญนุ้ย**)

 รองประธานสภาฯ

 ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 ถ้าไม่มี ผมจะได้ขอมติที่ประชุมเลย ใครเห็นชอบให้จัดซื้อเครื่องสูบน้ำขนาด 2

 แรง 2 นิ้ว จำนวน 1 เครื่องๆละ 6,000 บาท ขอให้ยกมือ

 **ที่ประชุม** เห็นชอบ ๕ เสียง

 ไม่เห็นชอบ – เสียง

 งดออกเสียง 1 คน

**3.1.4 จัดซื้อกล้องถ่ายรูป** ความละเอียดของรูปภาพไม่น้อยกว่า 6,240x4,160 pixel ราคาเครื่องละ 54,000 บาท

-4-

ขอเชิญผู้เกี่ยวข้องได้ชี้แจงเรื่องนี้ให้ที่ประชุมทราบด้วย

 (**นายวนิชย์ ขวัญนุ้ย**)

 รองประธานสภาฯ

 (**นายรังสฤษฏ์ สามะ**)

 หน.สำนักปลัด

อบต.ตะโละไกรทองมีกิจกรรมสำคัญๆตลอดทั้งปี สิ่งสำคัญของกิจกรรมอย่างหนึ่งคือภาพถ่าย ที่ต้องถ่ายเก็บไว้เป็นหลักฐานและเพื่อการประเมิณกิจกรรมภายหลังและอื่นๆหลังจากเสร็จสิ้นโครงการ ปัจจุบันใช้โทรศัพท์มือถือของแต่ละคนช่วยกันถ่าย ดีบ้างไม่ดีบ้าง บางครั้งเกิดปัญหาค้นหาต้นฉบับไม่เจอ ภาพไม่ชัดบ้าง เนื่องจากไม่มีผู้รับผิดชอบโดยตรงดังนั้นเพื่อแก้ปัญหาดังกล่าวจึงขอความเห็นชอบจากสภาฯในการตั้งงบประมาณเพื่อจัดซื้อกล้องถ่ายรูปพร้อมอุปกรณ์ที่เกี่ยวข้องต่อไปครับ

 (**นายวณิชย์ ขวัญนุ้ย**)

 รองประธานสภาฯ

 ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 ถ้าไม่มี ผมจะได้ขอมติที่ประชุมเลย ใครเห็นชอบจัดซื้อจัดซื้อกล้องถ่ายรูปความ

 ละเอียดของรูปภาพไม่น้อยกว่า 6,240x4,160 pixel ราคาเครื่องละ

 54,000 บาท ขอให้ยกมือ

 **ที่ประชุม** เห็นชอบ ๕ เสียง

 ไม่เห็นชอบ – เสียง

 งดออกเสียง 1 คน

 **3.2 ญัตติโอนงบประมาณเพิ่มเติม**

 **3.2.1 โครงการก่อสร้างรั้วศูนย์พัฒนาเด็กเล็ก (ศพด.)**

งบประมาณเดิม 410,000 บาทโอนเพิ่มเติม 440,000 บาท รวมเป็นเงิน 850,000 บาท

 (**นายวนิชย์ ขวัญนุ้ย**)

 รองประธานสภาฯ

 ขอให้ผู้เกี่ยวข้องได้ชี้แจงรายละเอียดด้วยครับ

 (**นายก้องศักดิ์ ไชยสิทธิ์**)

 ผอ.กองช่าง

 โครงการก่อสร้างรั้วศูนย์พัฒนาเด็กเล็กนั้น เดิมใช้งบประมาณที่โอนจากโครงการ

 ก่อสร้างถนน คสล.สายคลองท่ารถจำนวน ๔๑๐,๐๐๐ บาทมาตั้งรายการใหม่

 แต่ยังไม่เพียงพอ เพราะก่อสร้างรั้ว ศพด.นั้นจะต้องใช้งบทั้งสิ้น ๘๕๐,๐๐๐ บาท

 ความยาวไม่น้อยกว่า ๑๗๙ ม.จึงจะได้รั้วโดยรอบพร้อมประตูทางเข้าและป้ายศูนย์

 เด็กฯ จึงขออนุมัติโอนเพิ่ม อีก ๔๔๐,๐๐๐ บาทให้สภาฯได้พิจารณาด้วยครับ

 (**นายวนิชย์ ขวัญนุ้ย**)

 รองประธานสภาฯ

 ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 ถ้าไม่มี ผมจะได้ขอมติที่ประชุมเลย ใครเห็นชอบให้โอนงบประมาณเพิ่มเติมจำนวน

 ๔๔๐,๐๐๐ บาท เพื่อก่อสร้างรั้วศูนย์พัฒนาเด็กเล็ก ขอให้ยกมือ

 **ที่ประชุม** เห็นชอบ ๕ เสียง

 ไม่เห็นชอบ – เสียง

 งดออกเสียง 1 คน

-5-

 **3.2.2 โครงการต่อเติมอาคารที่ทำการ อบต.ตะโละไกรทอง** งบประมาณเดิม 700,000 บาท โอนเพิ่มเติม 100,000 บาท รวมเป็นเงิน 800,000 บาท

 (**นายวนิชย์ ขวัญนุ้ย**)

 รองประธานสภาฯ

 ขอให้ผู้เกี่ยวข้องได้ชี้แจงรายละเอียดให้ที่ประชุมทราบด้วยครับ

 (**นายก้องศักดิ์ ไชยสิทธิ์**)

 ผอ.กองช่าง

การต่อเติมอาคารนั้นเราจะต่อเติมฝั่งด้านหน้าอาคาร บริเวณที่วางอุปกรณ์ออกกำลังกายปัจจุบัน ตอนนี้ทางกองช่างได้ออกแบบและประมาณราคาเสร็จเรียบร้อยแล้ว

 เราจะทำเป็นศูนย์บริการประชาชนแบบเบ็ดเสร็จครบวงจร One stop service

 ทรงโมเดิร์น ประตูเลื่อนแบบออโต้ พร้อมติดตั้งครุภัณฑ์ที่จำเป็นภายในด้วย

 (**นายวนิชย์ ขวัญนุ้ย**)

 รองประธานสภาฯ

 ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 ถ้าไม่มี ผมจะได้ขอมติที่ประชุมเลย ใครเห็นชอบให้โอนงบประมาณเพิ่มเติมจำนวน

 ๑๐๐,๐๐๐ บาท เพื่อปรับปรุงต่อเติมอาคารจัดทำศูนย์บริการประชาชน ขอให้ยกมือ

 **ที่ประชุม** เห็นชอบ ๕ เสียง

 ไม่เห็นชอบ – เสียง

 งดออกเสียง 1 คน

 **3.3 ญัตติขออนุมัติใช้จ่ายเงินสะสม**

 **3.3.1 โครงการก่อสร้างท่อเหลี่ยมท่าต้นไทร หมู่ที่ 1 บ้านดินเสมอ** งบประมาณ 700,000 บาท

 (**นายวนิชย์ ขวัญนุ้ย**)

 รองประธานสภาฯ

ขอให้ผู้เกี่ยวข้องได้ชี้แจงรายละเอียดให้ที่ประชุมทราบด้วยครับ

 (**นายก้องศักดิ์ ไชยสิทธิ์**)

 ผอ.กองช่าง

โครงการนี้ก่อสร้างที่บ้านดินเสมอ ท่อเดิมเป็นท่อกลมแต่โดนน้ำกัดเซาะจนดินทลาย

และท่อหลุดแยกออกจากกัน ชาวบ้านอยากได้ท่อใหม่ที่แข็งแรงกว่าเดิม และมีมติที่จะทำท่อเหลี่ยม ๓ ช่อง กว้าง ๓ ม.สูง ๒ ม.ซึ่งมีความแข็งแรงและระบายน้ำได้เยอะกว่าเดิม มีการถมดินเพิ่มเติมในส่วนที่ถูกน้ำกัดเซาะหายไปและทำการเรียงหินยาแนวกันกัดเซาะเพื่อให้ท่อเหลี่ยมมีความแข็งแรงขึ้นกว่าเดิม

 (**นายวนิชย์ ขวัญนุ้ย**)

 รองประธานสภาฯ

ไม่ทราบว่าปีนี้มีเงินสะสมเหลืออยู่เท่าไหร่ เพียงพอจะดำเนินการหรือไม่ อย่างไร ขอให้ จนท.การเงินช่วยชี้แจงเพิ่มเติมให้ที่ประชุมทราบด้วย

 (**นางสาวฮานานี หะยีมิง**)

 ผอ.กองคลัง

ในส่วนของกองคลังได้ตรวจสอบสถานะทางการคลังแล้ว มีเงินเพียงพอที่จะดำเนินการหลังจากที่หักค่าใช้จ่ายที่สำคัญตามระเบียบแล้ว มีเงินที่สามารถจ่ายได้อีก หกล้านเก้าแสนบาท

ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 (**นายวนิชย์ ขวัญนุ้ย**)

 รองประธานสภาฯ

 ถ้าไม่มี ผมจะได้ขอมติที่ประชุมเลย ใครเห็นชอบให้ใช้เงินสสะสมจำนวน ๗๐๐,๐๐๐

 บาท เพื่อก่อสร้างท่อเหลี่ยม ๓ ช่องบ้านดินเสมอ ขอให้ยกมือ

 **ที่ประชุม** เห็นชอบ ๕ เสียง

 ไม่เห็นชอบ – เสียง

 งดออกเสียง 1 คน

-6-

**3.3.2 โครงการบุกเบิกถนนหินคลุกสายท่าโพธิ์**

หมู่ที่ 3 บ้านใหญ่ กว้าง 5 ม.ยาว 1,000 ม. งบประมาณ..............

 (**นายวนิชย์ ขวัญนุ้ย**)

 รองประธานสภาฯ

ขอให้ผู้เกี่ยวข้องได้ชี้แจงรายละเอียดให้ที่ประชุมทราบด้วยครับ

 (**นายก้องศักดิ์ ไชยสิทธิ์**)

 ผอ.กองช่าง

สำหรับโครงการบุกเบิกถนนหินคลุกสายท่าโพธ์นี้เจ้าของที่ดินได้ยินยอมให้ดำเนินการแล้ว ตอนนี้อยู่ระหว่างการดำเนินการเซ็นเอกสาร มีประมาณ ๒๕ ราย บางจุดเป็นที่ลุ่มอาจต้องถมสูงกว่าปกติ และจะต้องขอพื้นที่ถมมากกว่า ๕ ม.คงจะ ต้องไปพูดคุยเพิ่มเติมในบางราย

 (**นายรังสฤษฏ์ สามะ**)

 หน.สำนักปลัด

เนื่องจากยังเป็นโครงการที่ไม่เรียบร้อย ขอเสนอให้ถอนโครงการนี้ออกไปก่อน รอให้กองช่างไปดำเนินการในส่วนที่ยังไม่เรียบร้อยให้เสร็จสมบูรณ์แล้วค่อยเสนอสภาฯอีกครั้งสมัยหน้า เพราะหากดำเนินการไปแล้ว อาจมีปัญหาตามมาได้ จะแก้ปัญหาภายหลังจะลำบากมาก

 (**นายวนิชย์ ขวัญนุ้ย**)

 รองประธานสภาฯ

ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 ถ้าไม่มี ผมจะไม่ขอมติที่ประชุมนะครับ ถือว่าโครงการนี้ถอนออกไปก่อน รอให้กอง

 ช่างไปดำเนินการในส่วนที่ยังไม่เรียบร้อย ให้เสร็จเรียบร้อยก่อน ค่อยนำมาเสนอใน

 สมัยประชุมครั้งหน้า

**3.3.3 โครงการก่อสร้างศูนย์พัฒนาเด็กเล็ก** ตามแบบมาตรฐานประเภทขนาดเล็ก แบบที่ สถ.ศพด.1 ขนาดไม่เกิน 50 คน งบประมาณ 2,700,000 บาท

 (**นายวนิชย์ ขวัญนุ้ย**)

 รองประธานสภาฯ

ขอให้ผอ.กองช่าง ได้ชี้แจงรายละเอียดให้ที่ประชุมทราบด้วยครับ

 (**นายก้องศักดิ์ ไชยสิทธิ์**)

 ผอ.กองช่าง

โครงการก่อสร้าง ศพด.เป็นโครงการสำคัญของปีนี้ เนื่องจาก อบต.ของเรายังไม่มีศูนย์พัฒนาเด็กเล็ก เราได้จัดซื้อที่ดินและถมดินเสร็จแล้ว เบื้องต้นเราจะสร้าง ศพด.ขนาดเล็ก รองรับเด็กได้ไม่เกิน ๕๐ คน ใช้งบประมาณทั้งสิ้น ๒,๗๐๐,๐๐๐ บาท มีการถมดินปรับพื้นที่เพิ่มเติม มีการขยายเขตไฟฟ้า มีบุคลากรครูมีเด็กนักเรียน และจะมีกองการศึกษาเพิ่มขึ้นมาในอนาคต

 (**นายวนิชย์ ขวัญนุ้ย**)

 รองประธานสภาฯ

ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 ถ้าไม่มี ผมจะได้ขอมติที่ประชุมเลย ใครเห็นชอบให้ใช้เงินสสะสม

 จำนวน ๒,๗๐๐,๐๐๐ บาท เพื่อก่อสร้างอาคารศูนย์พัฒนาเด็กเล็ก ขอให้ยกมือ

 **ที่ประชุม** เห็นชอบ ๕ เสียง

 ไม่เห็นชอบ – เสียง

 งดออกเสียง 1 คน

-7-

 **3.3.4 โครงการก่อสร้างเสริมผิวจราจรแอสฟัลติกคอนกรีต**

 สายตันหยงบลีกู-สำโรง กว้าง 4 เมตร ยาว 349 เมตร หนา 0.05 เมตร

 หรือมีพื้นที่ไม่น้อยกว่า 1,๓๙๖ ตารางเมตร งบประมาณ 750,000 บาท

 (**นายวนิชย์ ขวัญนุ้ย**)

 รองประธานสภาฯ

ขอให้ผอ.กองช่าง ได้ชี้แจงรายละเอียดให้ที่ประชุมทราบด้วยครับ

 (**นายก้องศักดิ์ ไชยสิทธิ์**)

 ผอ.กองช่าง

 ถนนสายนี้เริ่มจากสามแยกโรงเรียนบ้านตะโละไกรทองไปเกือบสุดสายที่ดำเนินการ

 ลาดยางไปแล้วยังเหลืออยู่อีก ๓๔๙ ม.ที่เป็นถนนคอนกรีตเดิม เราจะดำเนินการลง

 แอสฟัลติกตลอดจนสุดสาย ถือว่าเป็นโครงการที่ต่อเนื่องจากของเดิมให้เสร็จ

 (**นายวนิชย์ ขวัญนุ้ย**)

 รองประธานสภาฯ

 ใครมีข้อสงสัย หรือจะอภิปรายเพิ่มเติมในเรื่องนี้ ขอเชิญได้เลยครับ

 ผู้ใดมีข้อสงสัยจะสอบถาม หรือจะอภิปรายเพิ่มเติมในเรื่องนี้ ขอเชิญได้เลยครับ

 ถ้าไม่มี ผมจะได้ขอมติที่ประชุมเลย ใครเห็นชอบให้ใช้เงินสสะสม

 จำนวน ๗๕๐,๐๐๐ บาท เพื่อเสริมผิวจราจรแอสฟัลติกคอนกรีต สายตันหยงบลีกู –

 สำโรง ขอให้ยกมือ

 **ที่ประชุม** เห็นชอบ ๕ เสียง

 ไม่เห็นชอบ – เสียง

 งดออกเสียง 1 คน

**ระเบียบวาระที่ ๔ เรื่องอื่นๆ**

 (**นายวนิชย์ ขวัญนุ้ย**)

 รองประธานสภาฯ

 ในวาระอื่นๆขอให้สมาชิกสภาฯได้นำเสนอประเด็นปัญหาต่างๆ ที่พบในพื้นที่เพื่อให้ทุก

 ท่านได้มีโอกาสอภิปรายหาแนวทางแก้ไขปัญหาร่วมกันต่อไป

 **สรุปประเด็นที่มีการอภิปรายทั่วไป**

* ชาวบ้านมีความประสงค์จะขอเพิ่มไหล่ทางโครงการถนนคอนกรีตสายศาลาป่า คลอง-บ้านพ่อเทพ
* ประธานขอนัดประชุมสภาครั้งถัดไป วันที่ ๒๗ กันยายน ๒๕๖๗ เวลา ๐๙.๐๐ น.

 ประธานสภาฯ ขอขอบทุกท่านที่เข้าร่วมประชุมสภาในวันนี้ มีสมาชิกสภาท่านใดมีข้อหาหรือข้อราชการอีก

 สามารถเพิ่มเติมได้ หากไม่มีขอขอบคุณอีกครั้ง ขอปิดการประชุม

เลิกประชุมเวลา 1๑.๓๐ น.



ลงชื่อ จดรายงานการประชุม

 (นายฟาอีส เบญญามีน)

 เลขานุการสภาองค์การบริหารส่วนตำบล

-8-

คณะกรรมการตรวจรายงานได้มาตรวจรายงานการประชุมสภาองค์การบริหารส่วนตำบลตะโละไกรทอง

สมัยวิสามัญ สมัยที่ ๔ ครั้งที่ ๑ เมื่อวันที่ ๒๕ กันยายน 256๗ เรียบร้อยแล้วเมื่อวันที่ ๓๐ กันยายน ๒๕๖๗



 ลงชื่อ ประธานคณะกรรมการ

 (นายอุดม อินทร์แก้ว)



 ลงชื่อ กรรมการ

 (นายอับดุลฮาเรส เจ๊ะแว)



 ลงชื่อ กรรมการ

 (นายมะรอสะนี ลอมา)

 มติที่ประชุมสภาองค์การบริหารส่วนตำบลตะโละไกรทอง ได้รับรองรายงานการประชุมสภา องค์การบริหารส่วนตำบลตะโละไกรทองสมัยวิสามัญ สมัยที่ ๔ ครั้งที่ ๑ เมื่อวันที่ ๒๕ กันยายน 256๗

ในวันที่ 27 กันยายน ๒๕๖๗



 ลงชื่อ... ............................................

 (นายนิมะ นาเซ)

 ประธานสภาองค์การบริหารส่วนตำบลตะโละไกรทอง